Az első orosz nagydíj hétvégén a 6. legjobb időt érte el, de autójában váltót kellett cserélni, ezért 5 rajthelyes büntetést kapott. Ennek következtében a 11. helyről rajtolhatott el a másnapi versenyen. A futamon remek rajtot vett, majd Jean-Éric Vergnével csatázott az 5. helyért amit a francia pilóta szerzett meg. Végül csapattársa mögött az 5. helyen intették le a kockás zászlóval, amiért 10 világbajnoki pont járt. Az amerikai versenyhétvégén az időmérőn a 8. helyett szerzete meg, de mivel csapattársa, Jenson Button autójában váltót kellett cserélni, ezért 5 rajthelyes büntetést kapott, így egy hellyel előrébb került Magnussen a rajtrácson. A verseny 1. körében megelőzte a rosszul rajtoló Daniel Ricciardót, de az ausztrál rögvest vissza is előzte őt. A 42. körben Sebastian Vettel támadta őt a 12-es kanyarban, de a német világbajnok lesodródott a pályáról, így Magnussen visszaelőzte. Két körrel később ugyanebben a kanyarban megelőzte őt Vettel, végül a 8. helyen ért célba, ami 4 világbajnoki pontot ért. A brazil nagydíj időmérő edzésén Sebastian Vettel mögött a 7. legjobb időt érte el. A verseny a rajtot követően Vettel hibáját kihasználva megelőzte őt. A 23. körben megelőzte a célegyenesben Romain Grosjeant, így feljött a 6. helyre. A 45. körben hosszas védekezést követően a kétszeres világbajnok Fernando Alonso megelőzte őt. A futamot végül a 9. helyen fejezte be. A szezonzáró dupla pontos abu-dzabi nagydíj kvalifikációján a 11. időt érte el, de a Red Bull autóin használt első szárnyelemet szabálytalannak minősítette a Nemzetközi Automobil Szövetség, így Daniel Ricciardo és Sebastian Vettel eredményét is törölték. Ezután két hellyel előrébb lépett a rajtrácson. A futamon az első körben leszorította őt Nico Hülkenberg és koccant Adrian Sutillal. A 14. körben megelőzte Magnussent Valtteri Bottas, ami után vissza esett a 9. helyre. A versenyen a 11. helyen intették le. Az összetett bajnokságban a 11. helyen zárt a megszerzett 55 világbajnoki pontjával.